b'\n_START_ARTICLE_\nVladas Algis Gap\xc5\xa1ys\n_START_PARAGRAPH_\nVladas Algis Gap\xc5\xa1ys (g. 1932 m. sausio 2 d. Juodupiuose, Baisogalos vals\xc4\x8dius) \xe2\x80\x93 Lietuvos in\xc5\xbeinierius mechanikas, ma\xc5\xa1in\xc5\xb3 gamybos technologas, technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1955 m. baig\xc4\x97 Kauno politechnikos institut\xc4\x85. 1968 m. technikos moksl\xc5\xb3 kandidatas, docentas_NEWLINE_1955\xe2\x80\x931959 m. Kauno politechnikos instituto, 1959\xe2\x80\x931982 m. Vilniaus in\xc5\xbeinerinio statybos instituto (iki 1969 m. KPI Vilniaus filialas) d\xc4\x97stytojas, nuo 1972 m. docentas. 1961\xe2\x80\x931967 m. Metalo pjovimo stakli\xc5\xb3 instituto Vilniaus filialo vyr. in\xc5\xbeinierius, 1967\xe2\x80\x931991 m. to filialo direktorius. 1991\xe2\x80\x931997 m. \xc4\xafmon\xc4\x97s \xe2\x80\x9ePrecizika\xe2\x80\x9c direktorius. Nuo 1998 m. Lietuvos pramoninink\xc5\xb3 konfederacijos atstovas Lietuvos Respublikos Seime ir Lietuvos Respublikos Ministro Pirmininko patar\xc4\x97jas mokslui ir technologijoms. \xc5\xbdurnalo \xe2\x80\x9eMokslas ir technika\xe2\x80\x9c redakcin\xc4\x97s kolegijos narys. Lietuvos in\xc5\xbeinerin\xc4\x97s pramon\xc4\x97s asociacijos viceprezidentas.Yra mokslo ir technikos premijos laureatas (1966), apdovanotas Ordino u\xc5\xbe Nuopelnus Lietuvai Riterio kry\xc5\xbeiumi._NEWLINE_Svarbiausi darbai i\xc5\xa1 \xc5\xa1lifavimo stakli\xc5\xb3 virpesi\xc5\xb3, Lietuvos ma\xc5\xa1in\xc5\xb3 ir prietais\xc5\xb3 pramon\xc4\x97s ekonomin\xc4\x97s raidos.'